અજરખપુર ગામે રહેતા દાનીયાલ ઇસ્માઇલભાઇ ખત્રી (ઉ. 3.પ) તથા રૂબાબા આદમભાઇ ખત્રી (ઉ. ર.પ)વાળા બુધવારે બપોરના ૧૧:3૦ના અરસામાં એકાએક ગૂમ થઇ જતા પરિવારજનોમાં દોડધામ મચી જવા પામી હતી. પધ્ધર પોલીસ તેમજ ભુજ કંટ્રોલ રૂમને જાણ કરાતા પીએસઆઇ એસ.જે.રાણા સહિતનો પોલીસ સ્ટાફ ગૂમ થયેલા બાળકોને શોધવા તપાસમાં જોતરાઇ ગયા હતા. આ વચ્ચે એવી પણ વાત સામે આવી હતી કે રમજાન માસ દરિમયાન ભીખ માગવા માટે ગામમાં ટોળકી ઉતરી આવી હતી અને તેમના પર શંકા વ્યકત કરાતા પોલીસે ગામમાં લાગેલા સીસીટીવી કેમેરાની તપાસ કરી ફૂટેજ મેળવ્યા હતા. જેમાં ગુલાબી સાડી પહેરેલ મહિલાનો ફૂટેજ મળી આવ્યો હતો. પરંતુ તે કંઇ શંકાસ્પદ જણાતી ન હતી.